stanford-oval/wikipedia huggingface dataset:
Maanjako
Maanjakotoimitus (isojako)

Maanjakotoimituksen suoritti maanmittausinsinööri kahden uskotun miehen avustuksella. Määräys toimitukselle saatiin maaherralta.
Alkukokouksen jälkeen toimenpiteet voitiin jakaa kolmeen pääryhmään: jakokunnan muodostaminen, valmistelu- ja käytäntöönpanotoimet.
Kun jakoa alettiin toimittaa, määriteltiin ensimmäisenä jakokunnan laajuus piirirajankäynnillä, mikäli sitä ei oltu jo aikaisemmin suoritettu tai se oli muutoin epäselvä.
Valmistelutoimenpiteisiin kuuluivat myös alueiden mittaus ja kartalle pano, jollei karttaa ollut valmiiksi olemassa. Valmisteluun sisältyi myös liikamaan erottaminen, verollepano, jyvitys ja nautintaselitelmän laatiminen, josta selvisi, mitkä etuisuudet ovat talojen ja mitkä puolestaan kylän yhteisiä. Tämän jälkeen ratkaistiin kysymykset jakoperusteista ja yhteisiksi jäävistä alueista. Toimitusinsinööri vahvisti osittelun kartalle.
Valmistelutoimenpiteiden jälkeen ryhdyttiin täytäntöönpanotoimenpiteisiin, jolloin jakolinjat ja jakorajat lopullisesti merkittiin kartalle ja laadittiin jakokirja, josta selvisi mitä tiluksia kukin tila oli saanut. Tämän jälkeen jako selvitettiin asianosaisille sekä toimitettiin kartan mukaan rajankäynti ja rajojen pyykitys. Pyykityksen jälkeen vahvistettiin osakasten väliset korvaukset talon siirtämisestä, viljelyksistä ja pystymetsästä. Lopuksi jakotoimitus julistettiin päättyneeksi ja annettiin valitusosoitus.
Jakotoimituksen saatua lainvoiman, lähetettiin asiakirjat läänin maanmittauskonttoriin tarkistettaviksi. Mikäli jako hyväksyttiin siellä, se merkittiin maarekisteriin, jolloin sille syntyi lainvoima. Lainvoimainen jako oli toimitusinsinöörin kuulutettava julkisesti.
Maanjakotoimituksesta saattoi valittaa maanjako-oikeuteen ja edelleen sen päätöksestä korkeimpaan oikeuteen. Maaherran päätöksestä puolestaan saattoi valittaa korkeimpaan hallinto-oikeuteen.
Maklewin kieli

| Maklew |
| --- | --- |
Muu nimi:  makleu
Tiedot
Alue:   Indonesia
Puhujia:  120
Sija:  ei 100 suurimman joukossa
Kirjaimisto:  ei ole
Kielitieteellinen luokitus
Kielikunta:  Bulakajoen kielet
ISO 639-3:  mgf
 Ohje 
Maklew, tai makleu, on Länsi-Papualla puhuttava kieli, joka kuuluu Bulakajoen kieliin ja sen lähin sukulaiskieli on yelmek.. Puhujia kielellä on vain noin 120.
Kielellä ei ole kirjoitettua muotoa.
Fonologia > Konsonantit

|  |  | Bilabiaali | Alveolaari | Palataali | Velaari | Glottaali |
| --- | --- | --- | --- | --- | --- | --- |
| Nasaali | Nasaali | m | n |  | ŋ |  |
| Klusiili | Norm. | p | t |  | k |  |
| Klusiili | Prenasaalinen | mb | nd |  | ŋg |  |
| Frikatiivi | Frikatiivi | f | s |  |  | h |
| Lateraali | Lateraali |  | l |  |  |  |
| Approksimantti | Approksimantti | w |  | j |  |  |
Lähde:
Fonologia > Vokaalit

|  | Etinen | Keskinen | Takainen |
| --- | --- | --- | --- |
| Suppea | i |  | u |
| Puolisuppea | e | ə |  |
| Puoliavoin | ɛ | ə | ɔ |
| Avoin |  | a |  |
Lähde:
Michael Rocque

| Mitalit> Maa:   Intia. Olympialaiset .Miesten maahockey | Mitalit> Maa:   Intia. Olympialaiset .Miesten maahockey | Mitalit> Maa:   Intia. Olympialaiset .Miesten maahockey | Maa:   Intia> .Miesten maahockey |
| --- | --- | --- | --- |
|  Kultaa | Amsterdam 1928 | joukkuekilpailu |  |
Michael E. Rocque (1899 Intia – 1. joulukuuta 1965 Jabalpur) oli intialainen maahockeypelaaja. Hän kilpaili kesäolympialaisissa 1928 ja kuului tuolloin Intian olympiakultaa voittaneeseen joukkueeseen.
Maya DiRado

| Mitalit | Mitalit | Mitalit |  |
| --- | --- | --- | --- |
|  Maya DiRado vuonna 2016. |  Maya DiRado vuonna 2016. |  Maya DiRado vuonna 2016. |  |
Maa:   Yhdysvallat
Naisten uinti
|  Olympialaiset  |  Olympialaiset  |  Olympialaiset  |  |
|  Kultaa | Rio de Janeiro 2016 | 200 m su |  |
|  Kultaa | Rio de Janeiro 2016 | 4×200 m vu |  |
|  Hopeaa | Rio de Janeiro 2016 | 400 m sku |  |
|  Pronssia | Rio de Janeiro 2016 | 200 m sku |  |
Maya DiRado (s. 5. huhtikuuta 1993 San Francisco) on yhdysvaltalainen uimari. Hän voitti Rio de Janeiron olympialaisissa 2016 kultaa 200 metrin selkäuinnissa ja 4 × 200 metrin vapaauintiviestissä sekä saavutti hopeaa 400 metrin sekauinnissa ja pronssia 200 metrin sekauinnissa.
Manfred Kaltz

Manfred Kaltz
Manfred Kaltz (s. 6. tammikuuta 1953 Ludwigshafen am Rhein, Saksan liittotasavalta) on saksalainen entinen jalkapalloilija. Hän oli aktiiviuransa ajan pelipaikaltaan puolustaja.
Ura seurajoukkueessa

Jalkapallon pelaamisen Kaltz aloitti 7-vuotiaana ja juniorivuosinaan hän pelasi VfL Neuhofenin (vuosina 1960-1968) TuS Altripin (1968–1970) ja Hamburger SV:n (1970–1971) joukkueissa. Hamburger SV:ssä hän pääsi pelaamaan myös aikuisten otteluita edustusjoukkueen mukana (581 ottelua, 76 maalia). Sen lisäksi Kaltz pelasi aikuisten tasolla myös FC Girondins de Bordeaux:n (1 ottelu) ja FC Mulhousen (12 ottelua, 1 maali).
Seurajoukkueuransa aikana hän saavutti Bundesliigan voiton kolmesti sekä Mestarien liigan, Saksan cupin ja Cup-voittajien cupin voitot kertaalleen.
Ura maajoukkueessa

Maajoukkuetasolla Kaltz edusti Saksan liittotasavallan jalkapallomaajoukkuetta vuosien 1975–1983 aikana kaikkiaan 69 ottelussa ja teki kahdeksan maalia. Hän oli mukana myös maan edustusmiehistössä vuosien 1978 ja 1982 MM-kilpailuissa, vuosien 1976 ja 1980 EM-kilpailuissa sekä vuoden 1972  kesäolympialaisissa. Kaltz voitti Euroopan mestaruuden vuonna 1980 ja MM-hopeaa vuonna 1982.
Käännös suomeksi
Margarita Robles

| Margarita Robles |
| --- | --- |

Espanjan puolustusministeri
 7. kesäkuuta 2018 –  
Pääministeri:  Pedro Sánchez
Edeltäjä:  María Dolores de Cospedal
Espanjan korkeimman oikeuden tuomari
 2004–2016  
Espanjan edustajainhuoneen jäsen
 2016–2018  
Henkilötiedot
Syntynyt: 10. marraskuuta 1956 (ikä 67) León
Kansalaisuus:   Espanja
Ammatti:  tuomari, poliitikko
Tiedot
Puolue:  sitoutumaton
Tutkinnot:  Barcelonan yliopisto
 Nimikirjoitus
María Margarita Robles Fernández (s. 10. marraskuuta 1956) on espanjalainen poliitikko. Hän on ollut Espanjan puolustusministeri kesäkuusta 2018 alkaen.
Robles on suorittanut oikeustieteen tutkinnon Barcelonan yliopistossa.
Roblesille myönnettiin San Raimundo de Peñafortin ritarikunnan suurristi vuonna 2013.
Aiheesta muualla

Kuvia tai muita tiedostoja aiheesta Margarita Robles Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Margarita Robles
Käännös suomeksi
Get Heavy

| Get Heavy Lordi |
| --- | --- | --- |

Studioalbumin tiedot
 Äänitetty : 13. kesäkuuta – 5. heinäkuuta 2002 / Finnvox,   heinäkuu 2002 / Crystal Studios
 Julkaistu:  1. marraskuuta 2002    27. tammikuuta 2003    13. toukokuuta 2008    13. toukokuuta 2008
 Tuottaja(t): T.T. Oksala
 Tyylilaji: Hard rock Shock rock
 Kesto: 38.33
 Levy-yhtiö:  BMG Finland Oy   Drakkar Entertainment  / The End Records
Muut kannet
 Takakannen kuva
Listasijoitukset
  3. (marraskuu 2002)
Lordin muut julkaisut
| Bend Over and Pray the Lord 1999 | Get Heavy 2002 | The Monsterican Dream 2004 |
Singlet albumilta Get Heavy
 ”Would You Love a Monsterman?” Julkaistu: 12. heinäkuuta 2002  ”Devil Is a Loser” Julkaistu: 3. helmikuuta 2003
Get Heavy on hard rock -yhtye Lordin virallinen debyyttialbumi, joka julkaistiin 1. marraskuuta 2002. Albumin tunnetuin kappale on Lordin läpimurtohitti ”Would You Love a Monsterman?”, joka on myös yksi yhtyeen tunnetuimmista kappaleista. Albumia myytiin 40 000 kappaletta ja se saavutti platinarajan alkuvuodesta 2003. Nykyään sitä on myyty yli 68 000 kappaletta ylittäen multiplatinarajan. Alun perin levynjulkaisukeikan oli tarkoitus olla Tavastialla 31. lokakuuta 2002. Tavastialla ei kuitenkaan saanut käyttää pyrotekniikkaa, joten keikka siirrettiin Nosturiin. Levynjulkaisukeikan päivämääräksi lukittui 7. joulukuuta 2002.
Äänitys

Lordi aloitti albumin äänitykset Finnvox-studiolla 13. kesäkuuta, ja ne kestivät heinäkuun viidenteen asti, jonka jälkeen työtä jatkettiin Lauttasaaren Crystal-studiolla. Yhtyeellä oli valmiina 25 kappaletta, joista levylle voitiin valita noin puolet. Heinäkuun lopulla äänitykset oli tehty.
Albumin äänitykset eivät sujuneet ongelmitta, sillä studiosessioiden aikana yhtyeen ja tuottaja T. T. Oksalan välillä ilmeni erimielisyyksiä. Esimerkiksi Sampsa "Kita" Astala halusi kuunnella rumpuosuutensa ennen albumin julkaisua. Oksala kieltäytyi tästä ja kehotti Astalaa kuuntelemaan ne myöhemmin radiosta. Suurimmat ongelmat yhtyeelle olivat Oksalan työasenne ja aikataulujen noudattamatta jättäminen. Yhtyeen ja tuottajan yhteinen sopimus oli ollut, että äänitykset alkaisivat kello yhdeltätoista ja kestävät aina kahdeksaan tai yhdeksään. Oksala ei ollut turhan tarkka aikatauluista ja saapui studiolle milloin mihinkin aikaan ja lähti välillä paikalta kesken töiden. Koska yhteistyö tuottajan kanssa ei sujunut, Mr. Lordi ilmoitti koko yhtyeen puolesta heidän etsivän uuden miksaajan.
Elokuussa eteläafrikkalainen musiikkituottaja Kevin Shirley soitti Asko Kalloselle. He juttelevat puhelimessa silloin tällöin, ja Kallonen selitti Lordin tilanteen. Shirley oli Lontoossa miksaamassa Led Zeppelinin DVD:tä. Hänellä oli studiolla ylimääräistä aikaa, joten Lordin albumin miksaaminen oli mahdollista. Kallonen lensi Lontooseen, ja Mr. Lordi lensi myöhemmin valvomaan miksausta. Hänen harmikseen Shirley oli pyyhkinyt levyltä koneosuuksia pois, sillä tämä piti enemmän orgaanisesta soundista. Mr. Lordi oli tästä harmissaan, mutta ei uskaltanut panna vastaankaan. Myöhemmin kuunnellessaan albumia kotonaan hän ei ollut tyytyväinen. Budjetti oli kuitenkin käytetty ja albumi oli julkaistava sellaisenaan.
Kansitaide

Albumin kansikuvaan Mr. Lordi maalasi jokaisen hahmon erikseen A4-kokoiselle paperille promokuvien pohjalta. Taustan Mr. Lordi maalasi Pizzalaatikon kääntöpuolelle. Kokonaisuden hän yhdisti Photoshopilla valmiiksi kanneksi. Kannen kuvassa Kalman jalkojen edessä on kivi, koska hahmolla ei ollut vielä kenkiä. Kalman kengät valmistui lähempänä ensiesiintymistä. Albumin kansi on tribuutti Kissin Love Gun -albumille.
Arvostelu ja menestys

Get Heavy sai suurilta osin myönteisen vastaanoton. Useissa arvosteluissa mainitaan, että albumi tarjoaa kuuntelijoilleen perinteistä hard rockia alusta loppuun. Albumi sai kuitenkin kritiikkiä siitä, että ei tarjoa kokeneemmille kuuntelijoille paljonkaan sellaista, mitä Kiss, Twisted Sister tai W.A.S.P. eivät olisi jo aiemmin tarjonneet. Parhaat arviot saivat albumin ensimmäiset kappaleet. Joidenkin kriitikoiden mukaan loppupuolella potenssi oli hiukan laskenut.
Albumi menestyi hyvin ja ylitti platinalevyrajan. Korkeimmillaan se sijoittui Suomen virallisella albumilistalla kolmannelle sijalle. Get Heavylle myönnettiinkin vuoden 2002 Emma-gaalassa Vuoden hard rock/metallialbumi -palkinto.
Kappaleet

Kaikki kappaleet säv. ja san. Mr. Lordi paitsi kappaleen Monster Monster sävellyksessä mukana Tracy Lipp.
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Scarctic Circle Gathering (intro) | 01.02 |  |  |  |  |  |  |  |
| 2. | Get Heavy | 03.00 |  |  |  |  |  |  |  |
| 3. | Devil Is a Loser | 03.29 |  |  |  |  |  |  |  |
| 4. | Rock the Hell Outta You | 03.07 |  |  |  |  |  |  |  |
| 5. | Would You Love a Monsterman? | 03.04 |  |  |  |  |  |  |  |
| 6. | Icon of Dominance | 04.35 |  |  |  |  |  |  |  |
| 7. | Not the Nicest Guy | 03.12 |  |  |  |  |  |  |  |
| 8. | Hellbender Turbulence | 02.46 |  |  |  |  |  |  |  |
| 9. | Biomechanic Man | 03.22 |  |  |  |  |  |  |  |
| 10. | Last Kiss Goodbye | 03.22 |  |  |  |  |  |  |  |
| 11. | Dynamite Tonite | 03.14 |  |  |  |  |  |  |  |
| 12. | Monster Monster | 03.23 |  |  |  |  |  |  |  |
| 13. | 13 (outro) | 01.08 |  |  |  |  |  |  |  |
| Pohjois-Amerikan ja Japanin painosten sekä vinyyliversion bonusraita |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 14. | Don’t Let My Mother Know | 3.38 |  |  |  |  |  |  |  |
| Vuoden 2023 uusintapainoksen bonusraita |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 15. | Hulking Dynamo | 3.03 |  |  |  |  |  |  |  |
Singlet

Albumilta julkaistiin kaksi singleä. Kummankin singlen nimikkokappaleesta tehtiin myös musiikkivideo.
Would You Love a Monsterman? (12. heinäkuuta 2002) (#1)
Devil Is a Loser (3. helmikuuta 2003) (#9)
Kokoonpano

Mr. Lordi – laulu
Amen – kitara
Magnum – basso
Kita – rummut, taustalaulu
Enary – koskettimet, taustalaulu
Kalma (basso) korvasi Magnumin hyvin pian tämän erottamisen jälkeen. Hän ei soita albumilla, mutta esiintyy albumin kansikuvissa ja ”Devil Is a Loser” -musiikkivideolla.
Painoksia

Yhdysvaltalainen levy-yhtiö The End Records julkaisi albumista uusintapainoksen 13. toukokuuta 2008. Uusintapainos sisältää bonuskappaleen “Don’t Let My Mother Know”. Saksalainen levy-yhtiö Drakkar julkaisi albumista vinyyliversion vuonna 2010. Saksalaisessa painoksessa on mukana ”Would You Love a Monsterman?” -musiikkivideo ja erilainen kansilehti kuin alkuperäisessä.
Muuta

Mr. Lordi olisi halunnut antaa levylle nimeksi The Heavy Rock Album, mutta yhtyeen muut jäsenet eivät pitäneet ideasta.
Albumi on omistettu yhtyeen entiselle basistille Magnumille.
Albumin ensimmäinen suomalainen painos oli kopiosuojattu. Myöhemmissä painoksissa ei ole kopiosuojausta.
Aiheesta muualla

Get Heavy Discogsissa (englanniksi)
Albumi Get Heavy Encyclopaedia Metallum -sivustolla (englanniksi) (englanniksi)
Margarítes

| Margarítes Μαργαρίτες |
| --- | --- |
 Margarítesin kylää ja Johannes Kastajan (Ágios Ioánnis o Pródromos) kirkko.
 Margarítes
 Koordinaatit: 35°20′21″N, 24°41′12″E 
Valtio:  Kreikka
Hajautetun hallinnon alue:  Kreeta
Alue:  Kreeta
Alueyksikkö:  Réthymno
Kunta:  Mylopótamos
Hallinto:  
 – Asutustyyppi:  kylä
 – Kallikrates-koodi:  7305010701
Korkeus:  300 m
Väkiluku (2021):  268
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Margarítes (kreik. Μαργαρίτες, kath.kreik. Μαργαρίται, Margarítai) on Kreikan kylä, joka sijaitsee Kreetan saarella. Se kuuluu hallinnollisesti Mylopótamoksen kuntaan, Réthymnon alueyksikköön ja Kreetan alueeseen. Kylän väkiluku on 268 (2021).
Margarítesin Arkkienkeli Mikaelin (Archángelos Michaíl) kirkko.
Margarítesin kylä sijaitsee noin 26 kilometriä itään Réthymnon kaupungista ja linnuntietä noin yhdeksän kilometriä sisämaahan saaren pohjoisrannikosta. Se on rakennettu noin 300 metrin korkeuteen merenpinnasta laskettuna.
Kylä tunnetaan savenvalantaperinteestään, joka kytkeytyy seudun otolliseen maaperään, sekä perinteisestä arkkitehtuuristaan. Kylässä on useita kirkkoja, joista vanhin on 1300-luvulla rakennettu Johannes Kastajan (Ágios Ioánnis o Pródromos) kirkko.
Margarítes muodostaa myös laajemman kyläyhdyskunnan (Δημοτική Κοινότητα Μαργαριτών, Dimotikí Koinótita Margaritón), johon kuuluvat varsinaisen Margarítesin kylän lisäksi kylät Áno Tripódo, Kynigianá, Lagká, Pigounianá, Plevrianá, Stavroménos, Tzannakianá ja Vergianá. Koko yhdyskunnan väkiluku on 577 (2021).
Aiheesta muualla

Kuvia tai muita tiedostoja aiheesta Margarítes Wikimedia Commonsissa
Luettelo Kreikan merivoimien yksiköistä

Kreikan merivoimien tärkeimmät tukikohdat. Merkintöjen selitys:
 = laivastotukikohta,  = laivasto-osasto
Tämä on luettelo Kreikan merivoimien yksiköistä, ja käsittää Kreikan merivoimien tärkeimmät joukko-osastot ja muut yksiköt (vuonna 2019).
Komentaja ja yleisesikunta

Merivoimien yleisesikunta (Γενικό Επιτελείο Ναυτικού, ΓΕΝ)
Merivoimien yleisesikunnan komentaja (Αρχηγός ΓΕΝ, Α/ΓΕΝ)
Merivoimien yleisesikunnan varakomentaja (Υπαρχηγός ΓΕΝ)
Merivoimien ylempi neuvosto (Ανώτατο Ναυτικό Συμβούλιο, ΑΝΣ)
Logistiikkaorganisaatio

Merivoimien logistiikkahallinto (Διοίκηση Διοικητικής Μέριμνας Ναυτικού, ΔΔΜΝ)
Kreetan laivastotukikohta (Ναύσταθμος Κρήτης, ΝΚ) (Soúda)
Salamiin laivastotukikohta (Ναύσταθμος Σαλαμίνας, ΝΣ) (Salamis)
Léroksen laivaston tekninen asennuspalvelu (Υπηρεσία Ναυτικών Τεχνικών Εγκαταστάσεων Λέρου, ΥΝΤΕΛ) (Léros)
Koulutusorganisaatio

Merenkulkukoulutuksen hallinto (Διοίκηση Ναυτικής Εκπαίδευσης, ΔΝΕ)
Laivaston kanta-aliupseerikoulu (Σχολή Μονίμων Υπαξιωματικών Ναυτικού, ΣΜΥΝ)
Laivaston sotakoulu (Ναυτική Σχολή Πολέμου, ΝΣΠ)
Paláskaksen koulutuskeskus (Κέντρο Εκπαίδευσης «Παλάσκας», ΚΕ ΠΑΛΑΣΚΑΣ) (Skaramagkás)
Póroksen koulutuskeskus (Κέντρο Εκπαίδευσης «Πόρος», ΚΕ ΠΟΡΟΣ) (Póros)
Laivaston sotapoliisipalvelu (Υπηρεσία Ναυτονομίας, ΥΝΑ)
Kanellópouloksen laivastotukikohta (Ναυτική Βάση Κανελλόπουλος) (Skaramagkás)
Muut yksiköt

Kreikan laivastoakatemia (Σχολή Ναυτικών Δοκίμων, ΣΝΔ)
Elefsínan erillisosasto (Ναυτικό Κλιμάκιο Ελευσίνας, ΝΚΕ) (Elefsína)
Skaramágkaksen erillisosasto (Ναυτικό Κλιμάκιο Σκαραμαγκά, ΝΚΣ) (Skaramagkás)
Eteläisen Euboianlahden laivastotukikohta (Ναυτική Βάση Νότιου Ευβοϊκού, ΝΒΝΕ)
Itäisen Välimeren päämaja (Στρατηγείο Διοικήσεως Ανατολικής Μεσογείου, ΣΔΑΜ)
Keskuspäämäja (Κεντρικό Στρατηγείο)
Aíginan radiovastaanottoasema (Κέντρο Λήψης (ΚΛ) Αίγινας) (Toúrlos, Aígina)
Angelochórin radiolähetysasema (Κέντρο Εκπομπής Αγγελοχωρίου Θεσσαλονίκης) (Angelochóri)
Áraxoksen radiolähetysasema (Κέντρο Εκπομπής Αράξου Αχαΐας) (Áraxos)
Káto Soúlin radiolähetysasema (Κέντρο Εκπομπής Κάτω Σουλίου) (Káto Soúli)
Spátan radiolähetysasema (Κέντρο Εκπομπής Σπάτων) (Spáta)
Párnithan radiolinkkiasema (Ραδιοζεύξη-Αναμετάδοση Πάρνηθας) (Párnitha)
Skýroksen merioperaatioiden ilmatuen asema (Σταθμός ΤΑΥΝΕ (Τακτική Αεροπορική Υποστήριξη Ναυτικών Επιχειρήσεων) Σκύρου) (Skýros)
Kyriamádin merioperaatioiden ilmatuen asema (Σταθμός ΤΑΥΝΕ (Τακτική Αεροπορική Υποστήριξη Ναυτικών Επιχειρήσεων) Κυριαμαδίου) (Kyriamádi)
Ateenan merivoimien sairaala (Ναυτικό Νοσοκομείο Αθηνών, ΝΝΑ)
Hydrografinen palvelu (Υδρογραφική Υπηρεσία, ΥΥ)
Majakkapalvelu (Υπηρεσία Φάρων, ΥΦ)
Merivoimien historiapalvelu (Υπηρεσία Ιστορίας Ναυτικού, ΥΙΝ)
Merivoimien taistelujärjestelmien automaatiokeskus (Κέντρο Αυτοματοποίησης Συστημάτων Μάχης Ναυτικού, ΚΑΣΜΝ)
Merivoimien torjuntakoulutuskeskus (Κέντρο Εκπαίδευσης Ναυτικής Αποτροπής, ΚΕΝΑΠ)
Merivoimien ylin terveyskomitea (Ανώτατη Ναυτική Υγειονομική Επιτροπή, ΑΝΥΕ)
Museoristeilijä Geórgios Avérof (Πλωτό Ναυτικό Μουσείο Θωρηκτό «Γεώργιος Αβέρωφ»)
Kansallinen laivastorahasto (Ταμείο Εθνικού Στόλου, ΤΕΣ)
Kreikan merenkulkuliitto (Ελληνική Θαλάσσια Ένωση, ΕΘΕ)
Meriupseerien liitto (Ένωση Αποστράτων Αξιωματικών Ναυτικού, ΕΑΑΝ)
Merivoimien julkinen rahasto (Δημόσιο Ταμείο Πολεμικού Ναυτικού, ΔΤΠΝ)
Merivoimien kantaupseerien rakennusosuuskunta (Οικοδομικός Συνεταιρισμός Μονίμων Αξιωματικών Ναυτικού, ΟΣΜΑΝ)
Merivoimien osakkaiden taloudellisen tuen erityisosasto (Ειδικός Κλάδος Οικονομικής Ενίσχυσης Μερισματούχων Ναυτικού, ΕΚΟΕΜΝ)
Merivoimien toimialiupseerien lomakeskus (Θέρετρο Ανθυπασπιστών Υπαξιωματικών Ναυτικού, ΘΑΥΝ)
Merivoimien vakuutusrahasto (Μετοχικό Ταμείο Ναυτικού, ΜΤΝ)
Maurice Jones-Drew

| Maurice Jones-Drew |
| --- | --- |

Henkilötiedot
Syntynyt: 23. maaliskuuta 1985 Oakland, Kalifornia
Kansalaisuus:   Yhdysvallat
Amerikkalaisen jalkapallon pelaaja
Lempinimi:  Pocket Hercules
Pituus:  170 cm
Paino:  94 kg
Pelipaikka:  keskushyökkääjä
Pelinumero:  32
Pelaajaura
Seurat:  Jacksonville Jaguars   Oakland Raiders
NFL-varaus:  60. varaus, 2006 Jacksonville Jaguars
Pääsarjaura:  2006–2015
Aiheesta muualla
www.mauricedrew.com
Maurice Christopher Jones-Drew (s. 23. maaliskuuta 1985, Oakland, Kalifornia) on yhdysvaltalainen entinen amerikkalaisen jalkapallon pelaaja. Hän pelasi yhdeksän kautta NFL-liigassa edustaen lähinnä Jacksonville Jaguarsia. Pelipaikaltaan Jones-Drew oli keskushyökkääjä.
170-senttinen Jones-Drew oli yksi NFL:n lyhyimmistä pelaajista, mutta on onnistunu kuitenkin luomaan maineen yhtenä parhaista keskushyökkääjistä. Keväällä 2015 päättyneen pelaajauran jälkeen Jones-Drew on työskennellyt urheilutoimittajana.
NFL-ura

Jaguars varasi UCLA:n yliopistojoukkueessa pelanneen Jones-Drewin vuoden 2006 NFL:n varaustilaisuudessa toisella kierroksella yhteensä 60. pelaajana. Yleisesti tämän oletettiin johtuneen Jones-Drewin pienestä koosta, jonka monet olettivat estävän hänen menestyksensä ammattilaiskentillä, vaikka hänen taitonsa olivatkin yleisesti tiedossa.
Tulokaskaudellaan hän tuli toiseksi parhaan hyökkäävän tulokkaan äänestyksessä Tennessee Titansin pelinrakentajan Vince Youngin jälkeen. Jones-Drew pelasi kahdeksan kautta Jacksonville Jaguarsissa. Tuona aikana hän rikkoi useita seuran ennätyksiä ja hänet valittiin kolmesti liigan tähdistöotteluun Pro Bowliin.
Keväällä 2014 Jones-Drew siirtyi kolmivuotisella sopimuksella Oakland Raidersiin. Kausi 2014 oli Jones-Drew'n uran huonoin. Keväällä 2015 hän ilmoitti lopettavansa ammattilaisuransa.
Aiheesta muualla

Virallinen sivusto (Arkistoitu – Internet Archive)
Profiili Jaguars.com -sivustolla (Arkistoitu – Internet Archive)
Margarita Štărkelova

| Mitalit> Maa:   Bulgaria.Naisten koripallo. Olympialaiset  | Mitalit> Maa:   Bulgaria.Naisten koripallo. Olympialaiset  | Mitalit> Maa:   Bulgaria.Naisten koripallo. Olympialaiset  | Maa:   Bulgaria> Naisten koripallo. |
| --- | --- | --- | --- |
|  Pronssia | Montréal 1976 |  |  |
| EM-kilpailut  | EM-kilpailut  | EM-kilpailut  |  |
|  Hopeaa | Bulgaria 1972 |  |  |
|  Pronssia | Ranska 1976 |  |  |
Margarita Štărkelova (bulg. Маргарита Щъркелова, s. 5. heinäkuuta 1951 Sofia) on bulgarialainen kilpauransa päättänyt koripalloilija ja olympiamitalisti.
Štărkelova saavutti Bulgarian naisten maajoukkueessa olympiapronssia Montréalissa 1976, EM-hopeaa Bulgariassa 1972 ja EM-pronssia Ranskassa 1976. Hän kuului Bulgarian kokoonpanoon myös Alankomaiden EM-kilpailuissa 1970.
Aiheesta muualla

Profiili FIBA Archive (englanniksi)
Profiili FIBA Archive (englanniksi)
Margarita Štărkelova Kansainvälinen olympiakomitea. (englanniksi)
Bulgarian joukkue – Kesäolympialaiset 1976
4 Goltševa |
5 Metodieva |
6 Makaveeva |
7 Mihailova |
8 Gjurova |
9 Bogdanova |
10 Jordanova |
11 Dilova |
12 Štărkelova |
13 M. Stojanova |
14 Skerlatova |
15 P. Stojanova
Bulgarian joukkue – EM-kilpailut 1976
4 Goltševa ·
5 Metodieva ·
6 Makaveeva ·
7 Mihailova ·
8 Jankova ·
9 Bogdanova ·
10 Novkova ·
11 Dilova ·
12 Štărkelova ·
13 M. Stojanova ·
14 Skerlatova ·
15 P. Stojanova
Hallintotiede

Hallintotiede on Suomessa esiintyvä yhteiskuntatieteellinen tutkimusalue ja vuodesta 1994 alkaen myös yliopistollinen oppiaine, joka lukeutuu yhdeksi hallintotieteistä eli hallintotieteellisistä oppiaineista. Tieteellisen tutkimuksen kohdealueiden kannalta hallintotieteessä on kysymyksessä hallinnon tutkimus. Hallintotieteen mielenkiinnon kohteista mainittakoon päätöksenteko, hallintojärjestelmät, organisaatiot, hallinta eli governance, johtaminen yleisesti ja strateginen johtaminen, erityisesti julkisella sektorilla.
Perinteisesti hallintotieteen ja sitä oppiaineena suoraan edeltäneen julkishallinnon tarkastelun kohteina ovat Suomessa olleet valtion ja kuntien organisaatiot, eli julkishallinto. Kysymykseen tulee hallintotieteessä kuitenkin myös järjestöjen ja yritystenkin hallintoa koskeva tarkastelu. Kohteina voivat olla niin paikalliset, alueelliset, kansalliset ja valtiolliset, monikansalliset ja ylikansalliset organisaatiot ja lisäksi myös määrätyt muut kohteet.
Hallintotiedettä opetetaan yliopistoissa. Esimerkiksi Tampereen yliopistossa hallintotiedettä voi opiskella pääaineena hallintotiede, julkisoikeus, kunta- ja aluejohtaminen, julkinen talousjohtaminen ja ympäristöpolitiikka ja aluetiede.
Vaasan yliopistossa puolitoista vuosikymmentä alun perin sovelletun julkishallinto-nimekkeen jälkeen käytetyn oppiainenimekkeen 'hallintotiede' korvasi 1.8.2010 alkaen nimeke julkisjohtaminen.
Yliopistolliset oppiaineet terveyshallintotiede (Kuopion yliopisto, Oulun yliopisto) ja sosiaalihallintotiede (Kuopion yliopisto) kuuluvat Suomessa voimassa olevien tutkimus- ja opetusalojen jaottelujen mukaan nimekkeistään huolimatta terveystieteisiin. Sen sijaan hallintotieteisiin ne eivät tuolta kannalta lukeudu. Vaasan yliopiston oppiaine sosiaali- ja terveyshallinto on sen sijaan yksi hallintotieteellisistä oppiaineista tutkintonimikettään ajatellen.